OpenLLM-France/wikimedia huggingface dataset:
# Tamazight de Tataouine

El Tamazight de Tataouine es una llengua amaziga parlada en alguns pobles de Tunísia. El tamazight de Tataouine és una de les moltes llengües amazigues septentrionals, una branca de les llengües afroasiàtiques. El tamazight de Tataouine pertany a la família lingüística de les llengües zenetes orientals.

## Tamazight de Tatouine

El Tamazight de Tataouine, és parlat als pobles de Chenini, Douiret i anteriorment a Guermessa. La llengua materna dels habitants de Douiret i Chenini, és una llengua zenati oriental, la llengua local inclou moltes paraules de l'àrab dialectal tunisià i alguns termes en francès. La llengua amaziga s'ha extingit a Guermessa, actualment els habitants del poble parlen en àrab tunisià.

## Llengües zenetes orientals

Les llengües zenetes orientals són un grup de llengües amazigues septentrionals i llengües zenetes que es parlen a Tunísia i Líbia. El doctor neerlandès Martin Kossmann considera que les llengües zenetes orientals són semblants a les llengües amazigues orientals, però diferents de la llengua nafusi, parlada en el Yebel Nefusa, a Líbia, que es considera una llengua amaziga oriental. Segons el doctor Kossmann, les llengües amazigues de Tunisia, consisteixen en les següents varietats parlades en el territori de Tunísia: El tamazight de Sened (ja extint), la llengua amaziga de Matmata, el tamazight de Tataouine, la llengua amaziga de l'illa de Gerba, el tamazight de Zuwarah, parlat a Zuwarah, una ciutat líbia, situada a 60 quilòmetres de la frontera entre Líbia i Tunísia.

## Bibliografia

* Haddadou, Mohand Akli. Alt Comisariat de l'Amaziguitat. Dictionnaire des racines berbères communes (PDF) (en francès), 20 de maig de 2021, p. 221. ISBN 978-9961-789-98-8.
* Kossmann, Maarten. «2. Berber and Arabic». A: The Arabic Influence on Northern Berber (en anglès). Brill, 1 de gener de 2013, p. 13–50. DOI 10.1163/9789004253094_003. ISBN 978-90-04-25309-4.
* Ben Ouezdou, Hédi. Autopublicat. Entdecken sie Südtunesien von Matmata nach Tataouine Ksour, Djessour und Wohnhöhlen (en alemany), 2001, p. 78. ISBN 9789973318558.
* Popp, Herbert; Kassah, Abdelfettah. Sociedad de Ciencias Naturales de Bayreuth. Les ksour du Sud tunisien: Atlas illustré d'un patrimoine culturel (en francès), 2010. ISBN 978-3-939-14604-9.

## Referències

* ↑ W. Cline «Berber Dialects and Berber Script» (en anglès americà). Southwestern Journal of Anthropology, Universitat de Nou Mèxic. University of Chicago Press, volum 9, número 3, 1953, pàg. 268-276.
* ↑ Belhedi, Habib. «Étude historique et socio-économique de Chenini» (en francès), 23-02-2011.
* ↑ Louis, André. Douiret, étrange cité berbère du sud tunisien (en francès). Société Tunisienne de Diffusion, 1975, p. 107.
* ↑ «Le village berbère de Guermassa» (en francès).
* ↑ «Habitat troglodytique et le monde des ksour du Sud tunisien» (en francès), 28-01-2020.
* ↑ «Tunisian Zuwara» (en anglès), 2016.
* ↑ Boukous, Ahmed. «Le berbère en Tunisie» (en francès) p. 77-84, 17-06-2017. Arxivat de l'original el 2016-03-03. [Consulta: 6 juliol 2023].
* ↑ «Nafusi. A language of Libya» (en anglès americà), 2013. Arxivat de l'original el 2012-10-05.
# Yeşim

Yeşim significa jade, i s'utilitza com a nom de dona en turc. Persones amb el nom Yeşim inclouen:
* Yeşim Ağaoğlu - artista turca
* Yeşim Bostan - esportista turca
* Yeşim Ustaoğlu - guionista i directora de cinema turca
# Yeşim Ağaoğlu

Yeşim Ağaoğlu (Istanbul, 21 de gener de 1966) és una fotògrafa, poetessa i artista contemporania turca. És graduada del Departament d'Arqueologia i de l'Historia d'Art de la Universitat d'Istanbul.

## Obres

* Instal·lació, 2009
* Foto, 2006

## Referències

* ↑ http://www.newindianexpress.com/cities/thiruvananthapuram/Whispering-Poetry-To-Be-Highlight-of-Kritya-Festival/2016/02/18/article3282664.ece
* ↑ http://www.turkishculture.org/whoiswho/literature/yesim-agaoglu-2684.htm

## Vegeu també

* Hatice Güleryüz
* Hülya Vurnal İkizgül
# Susan Kohner

Susanna "Susan" Kohner (Los Angeles, Califòrnia, 11 de novembre de 1936) és una actriu estatunidenca.

## Biografia

El 1959 va guanyar el Globus d'Or a la millor nova promesa femenina i el 1960 el Globus d'Or a la millor actriu secundària per al paper en la pel·lícula Imitation of Life (1959).
El 1964 es va casar amb el dissenyador de moda alemany John Weitz i es va retirar de l'escenari. Van tenir dos fills Chris i Paul, tots dos van arribar a ser directors de cinema.

## Filmografia

Filmografia:
* 1955: To Hell and Back de Jesse Hibbs: Maria
* 1956: The Last Wagon: Jolie Normand
* 1957: Soldat Hook (Trooper Hook): Consuela
* 1957: Dino: Shirley
* 1959: Imitació de la vida (Imitation of Life): Sarah Jane, amb 18 anys
* 1959: The Big Fisherman: Fara
* 1959: The Gene Krupa Story: Ethel Maguire
* 1960: All the Fine Young Cannibals: Catherine McDowall
* 1961: Brots de passió (By Love Possessed): Helen Detweiler
* 1962: Freud: Martha Freud

## Premis i nominacions
### Premis

* 1960: Globus d'Or a la millor actriu secundària per Imitació de la vida

### Nominacions

* 1960: Oscar a la millor actriu secundària per Imitació de la vida
* 1963: Globus d'Or a la millor actriu secundària per Freud

## Referències

* ↑ «Susan Kohner, premis» (en anglès). imdb.
* ↑ «biografia de Susan Kohner». The New York Times.
* ↑ «biografia de Susan Kohner» (en anglès). imdb.
* ↑ «filmografia de Susan Kohner». The New York Times.
# Susan Kinyua

Susan Kinyua (Meru, c. 1970) és una economista keniana activista en favor de l'apoderament de les dones africanes.
Va néixer a la ciutat keniana de Meru en una família catòlica. Es va llicenciar en banca i finances i va començar la llicenciatura en psicoteràpia. Durant dotze anys, va treballar en Barclays Bank. Després va passar a liderar projectes de la Fundació Kianda amb l'objectiu de capacitar a les dones kenianes. Des d'aquesta institució, ha impulsat el projecte Fanikisha (gran avanç en suajili), per a formar a més de 4.500 dones rurals africanes, de diferents religions, perquè es converteixin en emprenedores. També va implementar programes de salut mental.
En 2024 va rebre el Premi Harambee a la Promoció i Igualtat de la Dona Africana que des de 2010 reconeix la labor humanitària, cultural i educativa per a donar suport als drets i la igualtat de la dona a l'Àfrica subsahariana. Kinyua va destinar la dotació completa del guardó, 10.000 euros, al projecte Fanikisha.

## Referències

* 1 2 3 4 5 Rodríguez, Amanda. «Susan Kinyua, economista keniana: “He renunciado al dinero que da trabajar en un banco y soy mucho más feliz”» (en castellà). El País, 21-03-2024. [Consulta: 22 març 2024].
* ↑ «La keniana Susan Kinyua Premio Harambee 2024» (en castellà). RTVE.es, 15-03-2024. [Consulta: 23 març 2024].
* 1 2 Confidencial, Religión. «La economista keniana Susan Kinyua, Premio Harambee 2024 a la Promoción e Igualdad de la Mujer Africana» (en castellà). Religión Confidencial, 19-03-2024. [Consulta: 22 març 2024].
* ↑ Infobae, Por Newsroom. «Susan Kinyua, premio Harambee 2024: "Cuando educas a las mujeres, son conscientes del valor que tienen"» (en espanyol europeu). infobae, 23-03-2024. [Consulta: 23 març 2024].
* ↑ Press, Europa. «Susan Kinyua, premio Harambee 2024: "Apoyar a las mujeres es darles una atención integral y ver más allá de su negocio"». www.europapress.es, 21-03-2024. [Consulta: 23 març 2024].
# Sur (Sevilla)

Sur és un dels onze districtes en què està dividida a efectes administratius la ciutat de Sevilla, capital de la comunitat autònoma d'Andalusia, a Espanya.
Està situat a l'àrea centre-sud del municipi. Limita a l'est amb els municipis de Dos Hermanas i Alcalá de Guadaíra; al nord limita amb els districtes Cerro-Amate i Nervión; al nord-oest amb Casco Antiguo; i a l'oest amb Los Remedios.

## Barris

* El Prado-Parque de María Luisa
* Huerta de la Salud
* El Porvenir
* Giralda Sur
* El Plantinar
* Felipe II-Los Diez Mandamientos
* Tabladilla-La Estrella
* Bami
* Tiro de Línea-Santa Genoveva
* El Juncal-Híspalis
* Avenida de la Paz
* La Oliva (part de Las 3000 Viviendas)
* Las Letanías (part de Las 3000 Viviendas)
* Polígono Sur (part de Las 3000 Viviendas)

## Referències

* ↑ «Mapa de barris del Districte Sur». Arxivat de l'original el 2007-11-09. [Consulta: 27 juliol 2013].

## Enllaços externs

* Ajuntament de Sevilla: Organització Municipal / Districtes Arxivat 2009-01-16 a Wayback Machine.
# Tashkent Open 2011

El Torneig de Taixkent 2011, oficialment conegut com a Tashkent Open 2011, és un esdeveniment de tennis femení sobre pista dura que pertany als International tournaments de la WTA. La 13a edició del torneig es va celebrar entre el 10 i el 17 de setembre de 2011 al Tashkent Tennis Center de Taixkent, Uzbekistan.
La tennista russa Ksenia Pervak va aconseguir el primer títol individual de la seva carrera.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | K. Pervak | 6 | 6 | |
| WC | S. Sharipova | 3 | 3 | | 1 | K. Pervak | 6 | 6 | |
| Q | V. Larrière | 6 | 6 | | Q | V. Larrière | 1 | 2 | |
| 5 | M. Rybáriková | 4 | 4 | | | | | | | 1 | K. Pervak | 6 | 6 | |
| | E. Daniilidou | 7 | 6 | | | | | | | | U. Radwańska | 2 | 4 | |
| | M. Doi | 6⁵ | 4 | | | E. Daniilidou | 3 | 6 | 4 | | | | | |
| | U. Radwańska | 6² | 6 | 6 | | U. Radwańska | 6 | 4 | 6 | | | | | |
| | A. Amanmuradova | 7 | 4 | 3 | | | | | | | | | | | 1 | K. Pervak | 6 | 6 |
| 7 | E. Rodina | 7 | 4 | 1 | | | | | | | | | | | | E. Birnerová | 3 | 1 |
| | E. Birnerová | 6$^4$ | 6 | 6 | | E. Birnerová | 6 | 4 | 6 | | | | | |
| | V. Savinikh | 7 | 3 | 6 | | V. Savinikh | 4 | 6 | 3 | | | | | |
| 4 | A. Sevastova | 5 | 6 | 3 | | | | | | | E. Birnerová | 3 | 5 | |
| 6 | A. Kudriàvtseva | 6 | 2 | 6 | | | | | | 6 | A. Kudriàvtseva | 6 | 3 | r |
| | V. Diatchenko | 1 | 6 | 3 | 6 | A. Kudriàvtseva | 7 | 6 | | | | | | |
| Q | A. Krunić | 3 | 4 | | | S. Cîrstea | 6⁵ | 4 | |
| | S. Cîrstea | 6 | 6 | | | | | | |

## Quadre dobles femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Liudmila Kitxenok Nadia Kitxenok | 1 | 6 | [10] |
| | Eva Birnerová Vesna Dolonts | 6 | 2 | [7] | | Liudmila Kitxenok Nadia Kitxenok | 5 | 6 | [10] |
| | Iryna Brémond Mandy Minella | 3 | 6$^3$ | | | Urszula Radwańska Evgeniya Rodina | 7 | 0 | [8] |
| | Urszula Radwańska Evgeniya Rodina | 6 | 7 | | | | | | | | Liudmila Kitxenok Nadia Kitxenok | 4 | 3 |
| | Ksenia Pervak Lesia Tsurenko | 7 | 5 | [9] | | | | | | 2 | Eleni Daniïlidu Vitalia Diatchenko | 6 | 6 |
| 3 | Akgul Amanmuradova Alexandra Panova | 5 | 7 | [11] | 3 | Akgul Amanmuradova Alexandra Panova | 6 | 1 | [7] |
| WC | Nigina Abduraimova Polina Pekhova | 1 | 2 | | 2 | Eleni Daniïlidu Vitalia Diatchenko | 3 | 6 | [10] |
| 2 | Eleni Daniïlidu Vitalia Diatchenko | 6 | 6 | | | | | | |

## Enllaços externs

* Web oficial (rus) (anglès)
Taixkent :
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Talikot

Talikot o Talikota és una població del districte de Bijapur a Karnataka a la vora del riu Doni a 16° 29′ N, 76° 19′ E﻿ / ﻿16.48°N,76.32°E﻿ / 16.48; 76.32. Consta al cens del 2001 amb una població de 26.217 habitants (el 1901 eren 6.610). Hi ha un temple de Siva amb un lingam.
La ciutat és famosa per la batalla del seu nom, a la riba dreta del Kistna, en què els exèrcits de Bijapur i Golconda i els de Vijayanagar el 25 de gener de 1565. La victòria musulmana va marcar l'inici de la descomposició del regne hindú de Vijayanagar. Encara que lliurada lluny de la ciutat, la batalla va rebre el seu nom perquè fou el quarter general dels exèrcits musulmans del Dècan quan van sortir contra els hindús. La batalla, tot i el nom amb què és universalment coneguda, es va lliurar exactament al poble de Bannikatti, mentre que Talikota fou el lloc on es van reunir els exèrcits musulmans. La data exacta és discutida i podria ser entre el 23 i el 25 de gener.
Vers 1750 el peshwa la va donar a Rastia, germà de la seva esposa; la nissaga la posseïa en saranjam encara el 1818 quan va passar als britànics.

## Referències

* ↑ Manucci, Niccolao. Storia Do Mogor (en anglès). Editions Indian, 1965, p. 486.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Talis (arna)

Talis és un gènere d'arnes de la família Crambidae descrit per Achille Guenée el 1845.

## Taxonomia

* Talis afghanella Błeszyński, 1965
* Talis afra Bethune-Baker, 1894
* Talis arenella Ragonot, 1887
* Talis caboensis Asselbergs, 2009
* Talis cashmirensis (Hampson, 1919)
* Talis chamylella Staudinger, 1899
* Talis cornutella Wang & Sung, 1982
* Talis dilatalis Christoph, 1887
* Talis erenhotica Wang & Sung, 1982
* Talis evidens Kosakjewitsch, 1979
* Talis gigantalis Filipjev & Diakonoff, 1924
* Talis grisescens Filipjev & Diakonoff, 1924
* Talis menetriesi Hampson, 1900
* Talis mongolica Błeszyński, 1965
* Talis pallidalis Hampson, 1900
* Talis povolnyi Roesler, 1975
* Talis pulcherrimus (Staudinger, 1870)
* Talis qinghaiella Wang & Sung, 1982
* Talis quercella (Denis & Schiffermüller, 1775)
* Talis renetae Ganev & Hacker, 1984
* Talis wockei Filipjev, 1929

## Referències

* ↑ «GlobIZ search». [Consulta: 21 gener 2019].

## Bibliografia

* Pitkin, Brian; Jenkins. «Search results Family: Crambidae» (en anglès). Butterflies and Moths of the World. Londres: Natural History Museum.
# Suïdes

Suïdes va ser un lexicògraf grec del segle x. Va deixar en llegat un glossari, una recopilació imprecisa, però que abasta força fragments d'interès sobre la història lietarària, entre altres testimonis, transcriu segments d'obres d'autors de l'època que no han perdurat en l'actualitat.
El glossari de Suïdes anomenat la Suïda (Suidas, Σουΐδας) o la Suda (Σοῦδα, Souda) era un híbrid de diccionari i enciclopèdia. Hi va descriure l'etimologia, la derivació i significat de cadascuna de les paraules d'acord amb els criteris d'autoritats en el tema, com Valeri Harpocratió.
Alguns autors pensen que en realitat Suïdes és un personatge de llegenda, ja que la recopilació de l'obra sembla feta per diverses mans, encara que sens dubte a la segona meitat del segle x i per lexicògrafs de l'Imperi Romà d'Orient. Es creu que el nom li ve donat pel nom amb què es coneix l'enciclopèdia.

## Referències

* ↑ Fortescue, A. «Suidas». The Catholic Encyclopedia. [Consulta: 17 novembre 2021].
# Suïcidi de Tyler Clementi

Tyler Clementi (Ridgewood, 19 de desembre de 1991 - pont de George Washington, 22 de setembre de 2010) va ser un estudiant estatunidenc de 18 anys de la Universitat Rutgers de Piscataway (Nova Jersey) que, el 22 de setembre de 2010, es va suïcidar saltant des del pont de George Washington
El 19 de setembre, el company d'habitació de Clementi, Dharun Ravi, va utilitzar càmeres web per veure com Clementi besava un altre home sense el seu coneixement i ho va publicar a Twitter. Dos dies després, Ravi va instar amics i seguidors a veure una altra cita entre Clementi i el seu amic a través de la càmera web, encara que el vídeo mai es va veure. Ravi i una altra estudiant, Molly Wei, van ser acusats pel govern federal per la seva participació en els incidents de càmeres web, encara que no van ser acusats de tenir un paper en el suïcidi de Clementi. Ravi va ser jutjat i condemnat el 2012 per diversos càrrecs relacionats amb la visualització de càmeres. Després que un tribunal d'apel·lacions revoqués parts de la condemna, Ravi es va declarar culpable d'un càrrec d'intent d'invasió de la privacitat el 27 d'octubre de 2016.
La mort de Clementi va dur l'atenció nacional sobre el tema del ciberassetjament escolar i les lluites que enfronten els joves LGBT.

## Enllaços externs

* The Tyler Clementi Point Scholarship Arxivat 2016-11-21 a Wayback Machine.
* The Tyler Clementi Foundation
* Tyler Clementi at Find a Grave
* John Koopman, Chronicle Staff Writer «No easy death: Suicide by bridge (Part 4 of a 7-part series)». , 02-11-2005 [Consulta: 29 juliol 2012].
# Telmatoscopus tetraspiculatus

Telmatoscopus tetraspiculatus és una espècie d'insecte dípter pertanyent a la família dels psicòdids que es troba a Europa: Grècia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Ježek J., Goutner V., 1993. Telmatoscopus tetraspiculatus sp. n. and Parajungiella serbica comb. n. (Diptera: Psychodidae) from Greece. 6 pp. Folia Heyrovskyana 1(A)(7): 68-75.
* 1 2 Catalogue of Life (anglès)
* ↑ uBio (anglès)
* ↑ ΑΠΕΙΛΟΤΜΕΝΑ, ΠΡΟ΢ΣΑΣΕΤΟΜΕΝΑ ΚΑΙ ΕΝΔΗΜΙΚΑ ΕΙΔΗ ΖΩΩΝ ΣΗ΢ ΕΛΛΑΔΑ΢ (Espècies amenaçades i endèmiques de Grècia) (grec)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
# Teatro Cervantes (Tànger)

El Teatro Cervantes és un teatre de Tànger (Marroc), inaugurat en 1913, especialment famós durant els anys 50 del segle passat. Fou, durant molt de temps, el teatre més gran i més conegut del nord d'Àfrica. La primera pedra es va col·locar el 2 d'abril de 1922 i la seva construcció va finalitzar el 1913. Té una capacitat de 1.400 butaques. En l'actualitat, l'Estat espanyol n'és el titular de l'edifici. L'immoble es troba en una estat ruïnós.
# TEU

TEU té els següents significats:
* TEU (Twenty-Foot Equivalent Unit), unitat de capacitat de vaixells de càrrega de contenidors equivalent a vint peus
* Titular d'Escola Universitària
# Teixidor emmascarat

El teixidor emmascarat (Ploceus velatus) és un ocell de la família dels ploceids (Ploceidae).

## Hàbitat i distribució

Habita els boscos d'acàcies i sabanes de l'oest, sud i est d'Angola, nord de Namíbia, Botswana, Zimbabwe, Zàmbia, Malawi, Moçambic i cap al sud fins al sud de Sud-àfrica.

## Referències

* ↑ «Teixidor emmascarat». Cercaterm. TERMCAT, Centre de Terminologia. Rev. 20/02/2022(català)
# Àrquies de Corint

Àrquias de Corint o Àrquies de Corint (en grec antic: Ἀρχίας, llatí: Archias) fou el fundador de Siracusa l'any 734 aC.
Era un heraclida, de la línia temènida o baquíada. A conseqüència de la mort d'Acteó, de qui estava profundament enamorat, va decidir sortir de Corint i va consultar l'oracle de Delfos, que li va donar uns paràmetres d'on havia d'anar. Àrquies va sortir amb Quersícrates, un altre ciutadà corinti, segons Estrabó, a qui va deixar a Còrcira. Va assistir a la fundació de Crotona per part de Miscel, amb qui havia anat a consultar l'oracle, i finalment va arribar a Sicília on va fundar Siracusa. En parlen Plutarc, Diodor de Sicília, Pausànies i Esteve de Bizanci.

## Referències

* ↑ Archias of Corint a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 265

## Bibliografia

* Plutarc, Moralia, «Cinc tràgiques històries d'amor», II
# Àrquies de Xipre

Àrquies de Xipre (en grec antic: Ἀρχίας, llatí: Archias) fou governador de l'illa de Xipre sota Ptolemeu VI Filomètor i va ser subornat per Demetri I Soter el 155 aC per trair al rei egipci i entregar-li l'illa, però va ser descobert i es va suïcidar.

## Referències

* ↑ 3.Archias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 266
# Àrria Gal·la

Àrria Gal·la (en llatí Arria Galla) era una dama romana del segle i.
Va ser la primera dona de Domici Sil i després de Calpurni Pisó, el que va conspirar contra l'emperador Neró l'any 66, segons explica Tàcit als seus Annals.

## Referències

* ↑ Arria Galla a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 350
# Tender Buttons (àlbum)

Tender Buttons és el tercer àlbum de la banda britànica Broadcast publicat el 19 de setembre de 2005 per Warp Records. El treball va ser ben rebut per la crítica en general.

## Llista de cançons

Totes les cançons foren escrites i compostes per Trish Keenan i James Cargill.

## Referències

* ↑ «Broadcast: Tender Buttons». Pitchfork Media.
* ↑ «Tender Buttons a Metacritic».
* ↑ «Tender Buttons a All Media».
# Volborthita

La volborthita és un mineral de la classe dels vanadats. Va ser descoberta l'any 1837 prop de Perm, al districte federal del Volga (Rússia), sent anomenada així en honor d'Alexander von Volborth, paleontòleg rus.

## Característiques

La volborthita és un vanadat hidratat i hidroxilat de coure, amb fórmula Cu₃(V₂O₇)(OH)₂·2H₂O. Visualment és molt similar a la vesignieita i estructuralment està relacionada amb l'engelhauptita. Cristal·litza en el sistema monoclínic formant agregats de cristalls escatosos o rosetes. Almenys dues variants monoclíniques espai-grup diferents (C2/m, C2/c) semblen ser estables a temperatura ambient. La seva duresa a l'escala de Mohs és de 3,5.
Segons la classificació de Nickel-Strunz, la volborthita pertany a «08.FD: Polifosfats, Poliarseniats i [4]-Polivanadats amb OH i H₂O» juntament amb la martyita.

## Formació i jaciments

Apareix com a mineral secundari rar a la zona d'oxidació de jaciments minerals hidrotermals de minerals del vanadi. Sol trobar-se associada a altres minerals com: brochantita, malaquita, atacamita, tangeita, crisocol·la, barita o guix. A Catalunya s'ha descrit a la mina Eureka (Vall Fosca, Pallars Jussà) en el context d'impregnacions de coure i urani en conglomerats i gresos triàsics.

## Varietats

Es coneix una única varietat de volborthita, la volborthita bàrica, una varietat que conté bari trobada a la mina Monument No. 2, Nació Navajo, Arizona, Estats Units.

## Referències

* ↑ «Volborthite» (en anglès). Mindat. [Consulta: 31 març 2015].
* ↑ «Eureka mine, Castell-estaó, La Torre de Cabdella (La Torre de Capdella), La Vall Fosca, El Pallars Jussà, Lleida (Lérida), Catalonia, Spain». [Consulta: 1r novembre 2017].
* ↑ «Barian Volborthite» (en anglès). Mindat. [Consulta: 31 març 2015].